מנאל תותרי ג'ובראן

מנאל תותרי-ג'ובראן (בערבית: منال توتري-جبران; נולדה ב-29 באפריל 1978) היא דוקטור למשפטים, מרצה בכירה בפקולטה למשפטים באוניברסיטת בר-אילן, פעילה חברתית בנושאי זכויות מיעוטים, חברה בפורום המרצות והמרצים למשפטים למען הדמוקרטיה, זוכת פרסי גורני ושפיצר, מומחית בתחומי משפט וחברה, משפט ומרחב, תכנון ובניה, שלטון מקומי, רב-תרבותיות וזכויות מיעוטים.

== ביוגרפיה ==
מנאל תותרי-ג'ובראן נולדה וגדלה בחיפה לד"ר מרי תותרי, מרצה ופעילה חברתית והנרי תותרי, מורה למתמטיקה. בעלת תואר ראשון במשפטים מאוניברסיטת חיפה, ותואר שני בהצטיינות במשפטים מאוניברסיטת תל אביב, עליו זכתה גם בפרס מטעם עיריית תל אביב. כתבה דוקטורט בנושא "תפקיד המשפט בעיצוב הפרדה מרחבית במגורים על בסיס לאומי בעיר" בהנחיית ישי בלנק. במהלך לימודי פוסט דוקטורט באוניברסיטה העברית ריכזה סדנה בינתחומית בנושא רב-תרבותיות משותפת לפקולטה למשפטים ולחוג למדעי החברה באוניברסיטה. כיום חברת סגל בפקולטה למשפטים באוניברסיטת בר-אילן, מרצה בנושאי רב-תרבותיות וזכויות מיעוט, משפט וחברה ועוד.

בשנת 2003 זכתה בפרס מטעם מכון וולטר ליבך על תרומתה לקידום יחסי שוויון והגינות בין יהודים וערבים בישראל, ובשנת 2018 נבחרה לרשימת עשרת הצעירים המבטיחים ופורצי הדרך בחברה הערבית מתחת לגיל 40 של עיתון כלכליסט ובנק הפועלים, וזכתה בפרס גורני לחוקרים צעירים במשפט ציבורי<ref></ref>.

בשנים 2022-2014 זכתה במענקי מחקר מטעם מרכז מינרבה לזכויות האדם, המועצה להשכלה גבוהה, מכון גזית-גלוב, המרכז למשפט יהודי ודמוקרטי, קרן המחקרים של המוסד לביטוח לאומי, קרן רוטשילד, הקרן הישראלית למדעים (ISF) ומכון וולטר ליבך.

ב-2023 זכתה בפרס צגלה למאמר מצטיין למרצות צעירות. עוד באותה שנה הצטרפה לוועדת ההיגוי של מכון זולת לשוויון וזכויות אדם ולוועדת ההיגוי של תוכנית "קמם" לקידום צעירים ערבים במסגרת מיזם של יד הנדיב.

== פעילות חברתית ==
* מנהלת שותפה של התוכנית לקידום ולליווי סטודנטים ערבים בפקולטה למשפטים בבר-אילן.
* חברה בפורום "חוקרות לומדות משפיעות" של חברות סגל אקדמי הפועלות לקידום הוגנות מגדרית במוסדות להשכלה גבוהה.
* פעילה במרכז מנומדין למשפט יהודי ודמוקרטי המקדם דו-שיח והידברות בין יהודים וערבים, ושותפה בוועד המנהל של הקונגרס הישראלי, הפועל לצד המרכז.
* חברה לשעבר בקבוצת מחקר של מרכז מציל"ה להסדרת המרחב הציבורי בישראל בהובלת פרופ' מני מאוטנר.
* חברה בדירקטוריון האגודה לצדק חלוקתי.
* חברה בפורום המרצות והמרצים למשפטים למען הדמוקרטיה הפועל נגד שינויי המשטר שהוצעו במערכת המשפט בשנת 2023.<ref>"[https://www.lawprofsforum.org/about מי אנחנו]", פורום המרצות והמרצים למשפטים למען הדמוקרטיה.</ref>
* חברה בוועדת ההגוי של מכון זולת לשוויון וזכויות אדם .
* חברה בוועדת ההיגוי של תוכנית "קמם" לקידום צעירים ערבים במסגרת מיזם של יד הנדיב.

== פרסים והוקרה ==

* 2005 פרס עבודה מצטיינת לתואר שני בנושא דיני השלטון המקומי, מאת קרן הפרסים והמלגות של עיריית תל אביב-יפו, ע"ש צבי זילביגר ז"ל
* 2009 פרס "שפיצר" עבור מקום שני בפרס הרצאה מצטיינת בכנס ה-37 של האגודה לאקולוגיה ומדעי הסביבה
* 2018 פרס "גורני" לחוקרים צעירים במשפט ציבורי, העמותה למשפט ציבורי
* 2018 נבחרה על ידי עיתון כלכליסט ובנק הפועלים כאחת מעשרה צעירים המבטיחים ופורצי הדרך בחברה הערבית
* 2022 הקצבה לעריכת סדנת מחקר בנ"ל בנושא: "המשגת עקרונות של צדק סביבתי במערכת המשפטית והרגולטיבית בישראל: מחקר אמפירי ונורמטיבי מטעם הקרן הישראלית למדעים"
* 2023 פרס צגלה ע"ש מיכאל בירון-צגלה למאמר מצטיין למרצות צעירות לשנת תשפ”ב

== חיים אישיים ==
תותרי-ג'ובראן נשואה לעו"ד ג'ובראן ג'ובראן ואמא לשלושה בנים. מתגוררת בחיפה.

== קישורים חיצוניים ==

* [https://www.globes.co.il/news/home.aspx?fid=12603 מאמרי דעה של ד"ר מנאל תותרי-ג'ובראן באתר גלובס]
* [https://www.youtube.com/watch?v=80Wz9Ysvn18 לפיכך נתכנסנו - פרק ב': דב אלבוים מראיין את ד"ר מנאל תותרי ג'ובראן] (8 באפריל 2021)
* [https://glz.co.il/גלצ/תוכניות/מילים-ומשפטים-עם-דינה-זילבר/מילים-ומשפטים-עם-דינה-זילבר28-10-2021-2001?fbclid=IwAR3bS7kZZM6mogXnywAxk4f7RzZj_9uY2ssMWnD7lI_Io2k4s4AMuImsiVc מילים ומשפטים עם דינה זילבר - אורחת: הד"ר מנאל תותרי-ג'ובראן] (גל"צ, 28 באוקטובר 2021)
* [https://law.tau.ac.il/law-HP/Interview_Jubran ראיון עם ד"ר מנאל תותרי ג'ובראן באתר הפקולטה למשפטים באוניברסיטת תל אביב]
* [http://cjdl.org.il/מנאל-תותרי-גובראן מנאל תותרי-ג'ובראן] באתר הפקולטה למשפטים באוניברסיטת בר-אילן
* 

== הערות שוליים ==

קטגוריה:סגל אוניברסיטת בר-אילן: משפטים
קטגוריה:נשות אקדמיה ערביות ישראליות
קטגוריה:אנשי אקדמיה ערבים ישראלים
קטגוריה:ערביות נוצריות ישראליות
קטגוריה:חיפה: אישים
קטגוריה:ערבים נוצרים ישראלים
קטגוריה:בוגרות בית ספר אורתודוקסי ערבי
קטגוריה:בוגרי בית ספר אורתודוקסי ערבי
קטגוריה:בוגרות אוניברסיטת חיפה: משפטים
קטגוריה:בוגרי אוניברסיטת חיפה: משפטים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:זוכי פרס גורני
קטגוריה:ישראליות זוכות פרסים
קטגוריה:ישראליות שנולדו ב-1978
קטגוריה:ישראלים שנולדו ב-1978